## 1.0 LAPORAN PROGRAM

(mengikut format berita)

MALDIVES, 3 OGOS - 16 orang mahasiswa tahun tiga dan tahun empat fakulti perubatan sains kesihatan dan fakulti pergigian mewakili Jawatankuasa Siswa/I 2018/2019 (JAKSA) Kolej Kediaman Pandan telah tampil untuk bahu-membahu sesama masyarakat di kepulauanMaldives. Kembara Giso Maldives selama 5 hari bermula 28 Julai 2019. Jelajah ini dikenali sebagai 'Kembara Mahabbah di Kepulauan Maldives' dan diketuai oleh Muhammad Waras Bin Samson.

Maldives, atau nama rasminya Republik Madives mempunyai 200 buah pulau yang berpusat di Male. Bandar Male mempunyai struktur binaan yang tinggi dan rapat dimana rata-rata penduduk disini menaiki motorsikal atau berjalan kaki. Terdapat juga pelbagai pengangkutan awam lain seperti teksi, bas dan feri yang digunakan untuk bergerak ke pulau-pulau yang lain. Negara ini yang menggunakan mata wang Maldivian Rufiyaa (MVR) dan US Dollar (USD) dalam urusan jual beli turut mengimport barang keperluan dan makanan dari negara seperti Malaysia, Indonesia, Thailand, Turki dan sebagainya. Komunikasi utama negara ini adalah dengan menggunakan Bahasa Dhivehi seterusnya Bahasa Inggeris sebagai bahasa komunikasi utama yang digunakan dalam urusan pelancongan.

Global Islamic Student Outreach (GISO) yang mensasarkan matlamat libatsama mahasiswa bersama masyarakat di peringkat antarabangsa memberi peluang kepada kami untuk berkenalan dan berkongsi tips bersama pelajar tahun pertama, fakulti perubatan, Maldives National University (MNU). Perbincangan dan perkongsian dua hala secara ilmiah adalah matlamat lain program ini. Justeru, perkongsian mengenai cara menyeimbangkan akademik dan kokurikulum telah dilaksanakan bersama warga Maldives National University. Sesi perkongsian yang berjalan sekitar 5 jam ini diakhiri dengan sesi bergambar bersama warga MNU. Dr. Mohd Rahman Omar selaku pensyarah pengiring pada ucapannya di majlis penutup berbesar hati menjemput pihak universiti ke USIM agar hubungan ilmiah 2 benua ini tidak terhenti di situ sahaja bahkan diteruskan lagi ke delegasi seterusnya.

Skop GISO bukan terhenti pada perkongsian ilmiah sahaja, malah kami turut menyumbangkan sumbangan material untuk memenuhi keperluan ibadah masyarakat muslim disana seperti sumbangan kit debu tayammum beserta sejadah kecil di Indra Gandi Memorial Hospital. Misi GISO kami turut berkongsi cara bertayammum bagi memudahkan proses mengangkat hadas sebelum menunaikan solat bagi golongan yang uzur. Dari situ, jelas sikap kerjasama dan toleransi yang ditunjukkan oleh masyarakat dua serumpun ini. Selain itu, bimbingan rohani dan moral juga penting buat golongan Islam. Sebagai mahasiswa yang terdidik dan proaktif, kita haruslah menyahut seruan aktiviti kemasyarakatan dengan sikap terbuka dan minda yang positif.

Dalam mematuhi suruhan junjungan besar Rasulullah SAW agar memuliakan tetamu, kami disambut penuh hormat dan meriah di Ghazee School, Hulhumale bagi aktiviti perkongsian ilmu mengenai penjagaaan kebersihan tangan dan kesihatan mulut. Malah diraikan dengan minuman yang sejuk dan menyegarkan oleh kerana cuaca di Maldives agak panas. Sungguh masyarakat itu ramah dan sangat menerima dengan hati terbuka akan jalinan silaturrahim dari Malaysia. Komunikasi bukanlah satu masalah besar bagi kami sepanjang berprogram disana kerana majoriti dari kalangan mereka mampu mengaplikasikan bahasa inggeris dengan fasih dalam kehidupan seharian mereka. Pengarah program, Muhammad Waras Bin Samson mengakui bahawa aktiviti yang menyentuh aspek intelektual dan fizikal ini menyuntik tindakan kami dalam berhadapan dengan pelajar yang aktif seiring bijak dalam mengawal suasana. Tambahnya lagi, keseronokkan